Številka: 012-6/2025-3340-58

Datum: 11. 9. 2025

Na podlagi prvega odstavka 6. člena Pravilnika o pridobivanju nazivov v dejavnostih varstva kulturne dediščine (Uradni list RS, št. 47/18; v nadaljevanju: Pravilnik), Ministrstvo za kulturo objavlja

**JAVNI POZIV**

**za imenovanje nadomestnih članov komisije za nazive v dejavnosti varstva kulturne dediščine**

1. Na podlagi prvega odstavka 6. člena Pravilnika, Ministrstvo za kulturo RS (v nadaljevanju: Ministrstvo) poziva strokovne organizacije in strokovna društva v javnem interesu na področju varstva kulturne dediščine (v nadaljevanju: predlagatelj), da predlagajo nadomestne člane komisije za nazive v dejavnosti varstva kulturne dediščine (v nadaljevanju: komisija) za konservatorsko-restavratorsko področje.

Ministrstvo objavlja ta javni poziv za imenovanje nadomestnih članov za konservatorsko-restavratorsko področje v komisijo za obdobje do izteka petih (5) let od imenovanja komisije (imenovani z dne 24. 1. 2024).

1. Za člana komisije v dejavnosti varstva kulturne dediščine je lahko imenovana oseba, ki izpolnjuje naslednje pogoje:

* ima najmanj izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven,
* ima najmanj naziv konservatorsko-restavratorski svetovalec in
* ima najmanj 15 let delovnih izkušenj s področja varstva kulturne dediščine.

1. Pri izbiri kandidatov se bodo poleg zgoraj navedenih pogojev upoštevala tudi naslednja merila:

* strokovna znanja in izkušnje s področja konservatorko-restavratorske dejavnosti,
* poznavanje področja delovanja javnih zavodov na področju varstva kulturne dediščine,
* poznavanje predpisov s področja varstva kulturne dediščine in upravnega postopka.

1. Člani komisije imajo pravico do povračila stroškov v zvezi z delom v komisiji. Višino stroškov določi ministrica s sklepom.
2. Predlagatelj mora za kandidata, za člana komisije podati pisno prijavo, ki jo sestavljajo naslednji dokumenti:

* življenjepis kandidata (v Europass) s kratkim opisom delovnih izkušenj in referenc, iz katerih je razvidno strokovno poznavanje področja dela komisije in zahtevane delovne izkušnje s konservatorsko-restavratorskega področja (priloga 1),
* podpisano Izjavo o soglasju kandidata, da se strinja z imenovanjem v komisijo (priloga 2),
* podpisano Izjavo, s katero kandidat dovoljuje obdelavo in uporabo svojih osebnih podatkov, vendar izključno z namenom in v zvezi s postopkom imenovanja (priloga 3).

1. Predlagatelj pošlje prijave kandidatov za sodelovanje v komisiji skupaj z vsemi navedenimi prilogami v zaprti ovojnici z oznako: »Prijava za članstvo v komisiji za nazive v dejavnosti varstva kulturne dediščine – št. 012-6/2025-3340« na naslov: Ministrstvo za kulturo, Maistrova 10, 1000 Ljubljana, do vključno 10. 10. 2025. Za pisno obliko prijave se šteje tudi elektronska oblika, poslana na elektronski naslov: gp.mk@gov.si, v tem primeru morajo biti dokumenti podpisani z veljavnim z elektronskim podpisom. Ob prijavi po elektronski pošti naj pošiljatelj označbo navede v vrstici »Zadeva«.
2. Rok za oddajo prijav je do vključno 10. 10. 2025.
3. **V** postopku javnega poziva ni možnosti vlaganja pravnih sredstev. Po imenovanju bodo imena in priimki članov komisije za nazive objavljeni na spletni strani Ministrstva za kulturo.
4. Uporabljeni izrazi, zapisni v moški slovnični obliki, so uporabljeni kot nevtralni za moške in ženske.
5. Kontaktna oseba za dodatna pojasnila v času uradnih ur Ministrstva:

Vida Koporc Sedej, sekretarka, Direktorat za kulturno dediščino, Ministrstvo za kulturo, elektronski naslov: vida.koporc@gov.si.

dr. Asta Vrečko

Ministrica za kulturo

Priloga 1: Obrazec Europass

Priloga 2: Izjava 1 in

Priloga 3: Izjava 2.